Walter Galbraith

Walter Galbraith (født 26. mai 1918 i Glasgow, død i 1995) var en skotsk fotballspiller og manager. Han spilte som forsvarsspiller for Queen's Park, Clyde, New Brighton og Grimsby Town. Deretter var han manager for Accrington Stanley, Bradford Park Avenue, New Brighton, Tranmere Rovers, Hibernian, Stockport County og Berwick Rangers.Mackay, pp193.MANAGER PROFILE , League Managers Association.Walter Galbraith's managerial career , Soccerbase.

Som de fleste i sin generasjon ble Galbraiths ligakarriere utsatt på grunn av den andre verdenskrigen, for krigen betydde at ligafotballen både i England og Skottland ikke ble avviklet fra 1939 til starten av 1946–1947-sesongen. Galbraith spilte for Clyde i to sesonger rett etter krigen, før han meldte overgang til den tidligere Merseyside-klubben New Brighton, der han fikk over 100 ligakamper på tre sesonger. Han flyttet deretter til Grimsby Town, og han ble der i to sesonger.

 Trenerkarriere 
Galbraith ble videre utnevnt til spillende manager for Accrington Stanley i 1953, og spilte 21 ligakamper i 1953–1954-sesongen før han avsluttet karrieren som spiller. Som manager tok Galbraith Accrington til deres høyeste ligaplassering noen sinne i Football League, da de med små marginer mislyktes i å oppnå opprykk til den nest høyeste divisjonen i England.1962 and all that ..., Manchester Evening News, 3. august 2006. En gang tok han ut en førsteellever bestående av bare skotter for Accrington i en ligakamp,The world's most famous club, Accrington Observer, 4. desember 2002.Accrington rise from ashes, BBC Sport, 2. mai 2002. og supporterne spøkte med at spillerne ikke ville bli uttatt dersom de ikke var skotske.Dreams can come true, Accrington Observer, 2. mars 2006. Galbraith trakk seg fra stillingen i august 1958 etter at klubbdirektørene fortalte at de ville kutte i spillerkjøpbudsjettet.Club hurtles to disaster – Cash-strapped Stanley forced to sell top players, Accrington Observer, 4. desember 2002.

Galbraith hadde korte engasjement som manager for Bradford Park Avenue og New Brighton. Disse engasjementene ble fulgt av et kort og lite suksessfullt opphold som Tranmere Rovers-manager i 1961. Klubben rykket ned til fjerdedivisjon og ble slått ut av FA-cupen av et amatørlag. Galbraith forlot Tranmere mot slutten av året, da Hibernian ønsket å erstatte Hugh Shaw, som hadde trukket seg fra jobben som manager i november.Mackay, pp192. Bobby Brown og Jock Stein ble foretrukket av Hibs-styret, men Brown ønsket ikke stillingen, og Dunfermline nektet å la Stein flytte på seg. Galbraith var andrevalget for Hibs, som hadde signert Gerry Baker fra Manchester City da klubben var uten manager.

Hibs forhindret nedrykk så vidt det var i begge sesongene som Galbraith var manager for klubben, men han introduserte Pat Stanton på laget og signerte spillere som Neil Martin, Pat Quinn, John Parke og Willie Hamilton. Galbraith sa opp sin stilling som manager etter at klubben hadde sikret sin eliteseriestatus mot slutten av 1963-1964-sesongen, uten å være bitter eller å ha ordnet seg ny jobb.Mackay, pp195. Galbraith hadde ingen suksess som Hibs-manager, men den relative suksessen til etterfølgerne (Jock Stein og Bob Shankly) skyldtes i stor grad spillerne som ble introdusert av Galbraith.Mackay, pp196. Faktisk signerte Stein bare én eneste spiller (John McNamee) før starten av 1964–1965-sesongen, siden han kunne sette sammen et meget slagkraftig lag av de gode spillerne som Galbraith hadde introdusert.Mackay, pp197.

Etter at han forlot Hibs, hadde Galbraith noen korte opphold som manager for Stockport County og Berwick Rangers. Han døde i 1995.

 Referanser 

 Litteratur 


Kategori:Skotske fotballspillere
Kategori:Skotske fotballtrenere
Kategori:Fotballspillere for Queen's Park FC
Kategori:Fotballspillere for Clyde FC
Kategori:Fotballspillere for Grimsby Town FC
Kategori:Fotballspillere for Accrington Stanley FC
Kategori:Fotballtrenere for Accrington Stanley FC
Kategori:Fotballtrenere for Bradford Park Avenue AFC
Kategori:Fotballtrenere for Tranmere Rovers FC
Kategori:Fotballtrenere for Hibernian FC
Kategori:Fotballtrenere for Stockport County FC
Kategori:Fotballtrenere for Berwick Rangers FC
Kategori:Personer fra Glasgow
Kategori:Fødsler i 1918
Kategori:Dødsfall i 1995